CELEX: 62013CN0068
Language: mt
Date: 2013-02-08 00:00:00
Title: Kawża C-68/13: Talba għal deċiżjoni preliminari mressqa mill-Amtsgericht Rüsselsheim (il-Ġermanja) fit- 8 ta Frar 2013 — Markus Weiss vs Condor Flugdienst GmbH

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/25
            
         Talba għal deċiżjoni preliminari mressqa mill-Amtsgericht Rüsselsheim (il-Ġermanja) fit-8 ta Frar 2013 — Markus Weiss vs Condor Flugdienst GmbH
   (Kawża C-68/13)
   2013/C 114/39
   Lingwa tal-kawża: il-Ġermaniż
   
      Qorti tar-rinviju
   
   Amtsgericht Rüsselsheim
   
      Partijiet fil-kawża prinċipali
   
   
      Rikorrent: Markus Weiss
   
      Konvenuta: Condor Flugdienst GmbH
   
      Domandi preliminari
   
   
               (1)
            
            
               Iċ-ċirkustanzi straordinarji fis-sens tal-Artikolu 5(3) tar-Regolament (KE) Nru 261/2004 (1) għandhom jikkonċernaw direttament it-titjira rriżervata?
            
         
               (2)
            
            
               Fil-każ ta’ risposta negattiva għall-ewwel domanda: kemm għandhom jittieħdu inkunsiderazzjoni bħala rilevanti titjiriet preċedenti mwettqa mill-ajruplan użat għat-titjira prevista inizjalment għall-finijiet taċ-ċirkustanzi straordinarji? Teżisti limitazzjoni ratione temporis għat-teħid inkunsiderazzjoni ta’ ċirkustanzi straordinarji fir-rigward tat-titjiriet preċedenti? Jekk dan ikun il-każ, kif għandha tiġi kkalkolata?
            
         
               (3)
            
            
               Fil-każ li ċirkustanzi straordinarji li jseħħu fil-każ ta’ titjiriet preċedenti jkunu rilevanti wkoll għal titjira ulterjuri: il-miżuri raġonevoli li għandu jieħu t-trasportatur tal-ajru effettiv skont l-Artikolu 5(3) tar-Regolament għandhom ikunu jikkonċernaw biss il-prevenzjoni ta’ ċirkustanzi straordinarji jew għandhom jikkonċernaw ukoll il-prevenzjoni ta’ dewmien twil?
            
         
      (1)  Regolament (KE) Nru 261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10).